鄭大同

鄭大同（），字皆吾，號-{于}-野，福建興化府莆田縣人，軍籍，明朝政治人物。

 生平 
嘉靖四年（1525年）乙酉科福建鄉試第三十三名舉人，嘉靖八年（1529年）中式己丑科會試第九十七名，三甲第五名進士。初授行人司行人，十六年十二月選授吏科給事中，二十四年四月升工科右給事中，二十五年四月升吏科左給事中，九月陞吏科都給事中。二十六年任禮部會試同考官，拔取楊繼盛等人，十二月升南京通政使司右通政，三十一年十二月升南京太僕寺卿，三十二年十月升南京太常寺卿，三十三年五月升南京大理寺卿，三十四年九月官至刑部右侍郎。因平反吏部尚書李默獄，失嚴嵩意，又因所取進士楊繼盛多次彈劾嚴嵩，最終在嘉靖三十五年（1556年）三月被嚴嵩以星變為由罷免《國朝獻徵錄·卷四十六》：刑部右侍郎鄭大同傳（柯維騏）：鄭大同，字皆吾，嘉靖己丑進士。初授行人司行人，轉吏科給事中，累陞都給事。大同之入給舍也，論事持大體，如糾權奸薦耆舊諸封章，以忠亮扶元氣。方是時分宜相嚴嵩持要銜清秩奔走天下士，而大同之私□在長安西衢，與相第聯邇。廼晨直左掖，歸即揵關，非有詔下內閣與諸科博議，未嘗私命騎一入，其慎行如此。丁未，分校禮闈，北地楊忠愍繼盛其所得士也。已而陟南通政司通政，歷太僕卿、太常、大理，留滯周南，更七八年不內召。會太宰李默起家柄用，乃引之北。無何，即以大理卿轉刑部右侍郎。後李為相嵩門客趙文華誣奏，坐怨誹下詔獄，屬刑部案當李罪。大同謂李發策用事詿誤，無訕上意，當李除籍，而相嵩密遣人恫喝諸曹郎，謂天子切讓李罪應不貰慎勿輕附。李遂不可救，而大同遂目為李黨歸矣。大同為經生時，受業于儒先吳祿者。大同歸，而吳尚無恙，廼持弟子役儼如諸生時。嘉靖辛酉冬，倭囚屯四郊，吳北郊人，死于賊，大同謹治衣衾以士禮往歛，走二立購官兵傅之入壘遂為位哭諸寢者累日，仍為藁葬郊外-{云}-。嘉靖丙寅，以疾卒。卒之旦，會新復文廟有江西木匠數人，於昧爽候見大同服大紅拜廟門內，出廣橋忽不見。頃之，一匠過其巷，聞哭聲，相訝曰：早有長髯偉貌行昂昂如鶴衣吉服肅入廟門內拜者，非侍郎乎？蓋大同宅近宮墻，每過必入謁。故其卒也，亦脩禮而行如此。從弟絅，同登進士第田郎署出守歷藩臬至都御史總制兩廣，敭歷中外，具有才猷，一時雁行並列亞卿里人榮之。世系則故與化縣忠惠僑公後。。嘉靖四十五年卒。從其孫鄭鳴珂之請，萬曆四十六年（1618年），追賜祭葬《明神宗顯皇帝實錄·卷之五百七十二》：萬曆四十六年七月乙未 准給原任刑部右侍郎鄭大同祭葬。大同，莆田人，嘉靖己丑進士。繇吏垣，歷南通政、大理卿，至今官。因平反吏部尚書李默獄，失嚴嵩意，又所取士楊繼盛屢劾嵩，逐以星變策免。萬曆四十二年，其弟歲貢鄭光先為理其冤得復職。至是，其孫鳴珂以恩恤請，故有是命。。

著作
有《居俟堂集》。
尋武夷舊遊《古今圖書集成》武夷山部
五十年來三度遊，洞天依舊枕丹丘。
秋山日帶浮煙薄，曉澗雲隨曲水流。
采秀有人來藥圃，尋源無路問漁舟。
斜陽未倦探奇興，猶借天遊一榻留。

 家族 
南宋狀元鄭僑之後。曾祖鄭商，壽官；祖父鄭崇；父鄭瑲，母陳氏。重慶下。兄鄭大賓，弟鄭大田、鄭大河。

從弟鄭絅，同榜進士。

参考文献

Category:嘉靖四年乙酉科福建鄉試舉人
D
Category:莆田人
Category:軍籍進士
Category:明朝行人司行人
Category:明朝吏科給事中
Category:明朝工科右給事中
Category:明朝吏科左給事中
Category:明朝吏科都給事中
Category:南京通政使司通政
Category:明朝南京太僕寺卿
Category:南京太常寺卿
Category:明朝南京大理寺卿
Category:明朝刑部右侍郎